stanford-oval/wikipedia huggingface dataset:
MG MGB

MGB vuodelta 1969.
MGB GT vuodelta 1966.
MG MGB tai MG B oli brittiläisen MG-automerkin urheiluautomalli, jota valmistettiin vuodesta 1962 vuoteen 1980 lähes 400 000 kappaletta. Se oli seuraaja vuosina 1955–1962 valmistetulle MGA-mallille.
Vuonna 1962 markkinoille tuotu 1,8 litran moottorilla varustettu avo-roadster sai vuonna 1965 kovakattoisen ja nopeakulkuisemman sisarmallin MGB GT, joka oli 2+2-paikkainen coupé. Brittiläinen Frontline Developments otti GT:n uudelleen tuotantoon MGB:n 50-vuotisjuhlavuonna 2012 Mazda MX-5:n tekniikkaan perustuen.. Vuonna 1967 esiteltiin kuusisylinterisellä moottorilla varustetut MGC-mallit, joita valmistettiin vain pari vuotta. Vuosina 1973–1976 valmistettiin kahdeksansylinteristä coupé-mallia MGB GT V8.
MGB oli etenkin 1960-luvulla erittäin suosittu. Ajo-ominaisuudet ja suorituskyky olivat aikansa parhaimmistoa, mutta kovin luotettavia tai kestäviä MGB:t eivät olleet.
Yhdysvalloissa MGB oli suosittu, koska se maksoi vain neljänneksen siitä mitä toinen brittisportti Shelby AC Cobra 427, joskin oli myös paljon hitaampi.
MGB:tä alettiin tuoda Suomeen vuoden 1963 alussa. Sen ensimmäisiä suomalaisomistajia olivat tv-ohjaaja Matti Kuusla, iskelmälaulaja Robin, muusikko Kaarlo Kaartinen, muotitaiteilija Sirkka Vesa-Kantele, arkkitehdit Olli Kivinen ja Markus Tavio sekä professori Matti Bergström. MGB:n kilpailijoita 1960-luvulla olivat muun muassa Austin-Healeyn urheiluautot ja Triumphin TR-sarja.
Aiheesta muualla

Kuvia tai muita tiedostoja aiheesta MG MGB Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:MGB GT
Käännös suomeksi
L’été indien

| ”L'été indien” Joe Dassin |
| --- | --- | --- |

Singlen tiedot
 B-puoli: ”Moi j'ai dit non”
 Julkaistu: 1975
 Tyylilaji: chanson
 Kesto: 04.30
L'été indien on yhdysvaltalaisen poplaulaja Joe Dassinin single vuodelta 1975. Sen kirjoittivat Toto Cutugno, Graham Stuart Johnson, Pasquale Losito ja Vito Pallavicini. Intiaanikesästä kertovan ranskankielisen tekstin laativat Pierre Delanoë ja Claude Lemesle. Alkuaan melodiaa käytettiin Toto Cutugnon ja Albatros -kokoonpanon italiankielisessä kappaleessa "Africa".
Joe Dassin levytti kappaleesta englanninkielisen version "Indian Summer" ja espanjankielisen version "Aún vivo para el amor". Hän levytti myös kappaleen italiankielisen version "Africa" ("L'estate di San Martino"). Toto Cutugno puolestaan levytti sävellyksensä ranskankielisen version vuonna 1990.
Muista versioista useaan kertaan levytettyjä on suomenkielinen "Kuusamo", jonka ensimmäinen julkaisu on Dannyn seitsentuumainen vinyylisingle vuodelta 1975. "L'été indien" on versioitu myös kreikaksi, hollanniksi ja tanskaksi.
"L'été indien" nousi Belgian singlelistan kärkeen ja Sveitsin listan sijalle 5. Alankomaissa korkein sijoitus oli 12:s. Ranskassa "L'été indien" oli vuoden 1975 toiseksi myydyin single.
Suomessa "L'été indien" oli 29:nneksi suurin hitti vuonna 1976. Dannyn "Kuusamo" oli samana vuonna neljänneksi suurin hitti.
Aiheesta muualla

Chordify.net: L'été indien
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:L'été indien
Käännös suomeksi
Maan varjo

Alapuolella oleva tumma alue on maan varjo, yläpuolella oleva punaruskea alue vastarusko.
Maan varjolla tarkoitetaan auringonlaskun aikana itäisessä horisontissa ja auringonnousun aikaan läntisessä horisontissa havaittavaa siniharmaata aluetta. Sen yläpuolella olevaa ruskeaa aluetta kutsutaan vastaruskoksi. Niiden raja ei ole terävä, koska ilmakehän ylärajakaan ei ole terävä.
Maan varjo näkyy taivaanrannasta kohoavana siniharmaana vyöhykkeenä auringonlaskun vastakkaisella suunnalla, ja se sulautuu ilman selvää rajaa punertavaan vastaruskoon. Saman ilmiön voi nähdä myös aamulla länsitaivaalla ennen auringonnousua. Mitä pitemmälle aurinko laskee, sitä korkeammalle varjo kohoaa. Liike muuttuu yhä nopeammaksi varjon noustessa. Varjo katoaa lopulta hämärään kohottuaan 5-10 asteen korkeudelle. Aamulla puolestaan varjo näkyy länsitaivaalla ja laskee sitä mukaa kun aurinko nousee idän suunnalta.
Maan varjo näkyy sitä selvemmin mitä puhtaampi alailmakehä on. Sen yläpuolisen vastaruskon kirkkaus taas kasvaa mitä enemmän epäpuhtauksia on, mikä tekee maan varjon erottamisen helpommaksi.
Aiheesta muualla

Kuvia tai muita tiedostoja aiheesta Maan varjo Wikimedia Commonsissa
Länkipohjan työväentalo

| Länkipohjan työväentalo |
| --- | --- |
 Länkipohjan työväenyhdistyksen talo.
Sijainti:  Länkipohja, Jämsä
Valmistumisvuosi:  1926
Rakennuttaja:  Länkipohjan Työväenyhdistys ry
Omistaja:  yksityinen
Runkorakenne:  hirsi
Kerrosluku:  1
Kerrosala:  260 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Länkipohjan työväentalo on entisen Längelmäen kunnan (vuodesta 2007 osa Jämsää) Länkipohjan kylässä sijaitseva entinen työväentalo.
Historiaa

Länkipohjan työväenyhdistys perustettiin syksyllä 1906. Alkuvaiheessa siihen liittyi 14 jäsentä. Yhdistys lakkasi kuitenkin 1910-luvun alussa toimimasta, minkä jälkeen sen jäsenet toimivat vuoteen 1917 asti Korvenkylän työväenyhdistyksessä. Sittemmin yhdistys alkoi jälleen toimia ja rakensi talkoovoimin talon vuonna 1926. Talo on sittemmin päätynyt yksityisomistukseen.
Rakennus

Talo on yksikerroksinen ja pinta-alaltaan 260 m², mihin sisältyy juhlasali näyttämöineen, ravintola, keittiö, eteinen ja vaatehuone. Se on hirsirunkoinen, vuoraamaton ja punaiseksi maalattu. Pärekatto vaihdettiin vuonna 1964 peltikatoksi. Talossa ei 1980-luvun alussa ollut vesijohtoa, viemäriä tai wc:tä.
Toimintaa työväentalolla

Talolla järjestettiin kokouksia, iltamia ja juhlia. Siellä on myös esitetty elokuvia. Etenkin 1950–1960-luvuilla toiminta oli vilkasta: oli näytelmiä, tansseja, opintokerhoja ja kiertäviä elokuvia. Myös voimistelu- ja urheiluseura Riento harjoitteli talolla.
Maan vapautusrintama

ELFin alkuperäinen tunnus.
Maan vapautusrintama (engl. Earth Liberation Front, ELF) on vuonna 1992 Brightonissa Englannissa perustettu ilman varsinaista organisaatiota oleva radikaali "ekoterrorismia" harrastava liike. Liikkeen aatteeseen kuuluu taloudellisen tappion aiheuttaminen niille, jotka hyötyvät ympäristön tuhoamisesta, ja kaiken ihmisiin kohdistuvan vahingoittamisen välttäminen. Aate ja toimintamalli on Eläinten vapautusrintaman kaltainen. Näiden kahden liikkeen nimissä on tehty suurin osa laittomasta ympäristöaktivismiin liittyvästä ilkivallasta ja sabotaaseista.
Maan vapautusrintama ei ole perinteisessä mielessä järjestö vaan yhteinen toimintamalli, jolla ei ole johtoa tai hierarkiaa. Se koostuu itsenäisistä ryhmistä tai yksilöistä, jotka tunnustavat liikkeen aatteen ja toimivat sen mukaisesti.
Aktiivisimmin Maan vapautusrintama toimii Britanniassa, Kanadassa ja Yhdysvalloissa, ja se on aiheuttanut toiminnallaan satojen miljoonien eurojen arvosta tappioita yrityksille. 
Maan vapautusrintama on Yhdysvalloissa käyttänyt useissa iskuissa palopommeja ja räjähteitä. Maan vapautusrintaman iskuista syytettyjä henkilöitä on vangittu useissa maissa. Kuuluisin vanki lienee Jeffrey "Free" Luers, joka istuu 23 vuoden tuomiota kolmen kaupunkimaasturin polttamisesta Yhdysvalloissa. Suomessa ilkivaltaa on tehty ELF:n nimissä ainakin 90-luvun loppupuolella, mutta ilman suurta kansainvälistä huomiota.
Aiheesta muualla

"Vallankumouksen sytyttäjät". MVR:n toimintaa perusteleva ja esittelevä video.
Laittoman suoran toiminnan iskut Suomessa vuosina 1993–1999 (Arkistoitu – Internet Archive)
Lumilautailu talviolympialaisissa 2002

Park City Mountain Resortin stadion.
XIX talviolympialaisten lumilautailussa vuonna 2002 järjestettiin neljä kilpailutapahtumaa, miesten sekä naisten lumikouru ja parisuurpujottelu. Yhdysvallat otti kolmoisvoiton miesten lumikourussa. Yhdysvallat menestyi lumilautailussa parhaiten ottaen kaksi kultaa, yhden hopean ja kaksi pronssia.
Miehet > Lumikouru

| 0 | 1 | 2 |
| --- | --- | --- |
| Mitali | Urheilija | Pisteet |
| Kultaa |  Ross Powers | 46,1 |
| Hopeaa |  Danny Kass | 42,5 |
| Pronssia |  J.J. Thomas | 42,1 |
Miehet > Parisuurpujottelu

| --- | --- |
Mitali: Urheilija
Kultaa:  Philipp Schoch
Hopeaa:  Richard Richardsson
Pronssia:  Chris Klug
Naiset > Lumikouru

| 0 | 1 | 2 |
| --- | --- | --- |
| Mitali | Urheilija | Pisteet |
| Kultaa |  Kelly Clark | 47,9 |
| Hopeaa |  Doriane Vidal | 43,0 |
| Pronssia |  Fabienne Reuteler | 39,7 |
Naiset > Parisuurpujottelu

| --- | --- |
Mitali: Urheilija
Kultaa:  Isabelle Blanc
Hopeaa:  Karine Ruby
Pronssia:  Lidia Trettel
Mitalitaulukko

| 0 | 1 | 2 | 3 | 4 | 5 |
| --- | --- | --- | --- | --- | --- |
| Sija | Maa | Kultaa | Hopeaa | Pronssia | Yhteensä |
| 1 |  Yhdysvallat | 2 | 1 | 2 | 5 |
| 2 |  Ranska | 1 | 2 | 0 | 3 |
| 3 |  Sveitsi | 1 | 0 | 1 | 2 |
| 4 |  Ruotsi | 0 | 1 | 0 | 1 |
| 5 |  Italia | 0 | 0 | 1 | 1 |
Lumilautailu olympialaisissa
1998
|
2002
|
2006
|
2010
|
2014
|
2018
|
2022
Talviolympialaisten 2002 lajit ja kilpailutapahtumat
Alppihiihto | Ampumahiihto | Curling | Freestylehiihto | Jääkiekko | Kaukalopikaluistelu | Lumilautailu | Ohjaskelkkailu | Pikaluistelu | Pohjoismaiset hiihtolajit | Rattikelkkailu | Skeleton | Taitoluistelu
Madagaskarinsinikyyhky

| Madagaskarinsinikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Sinikyyhkyt Alectroenas
Laji::  madagascariensis
Kaksiosainen nimi
 Alectroenas madagascariensis  (Linné), 1766 
Katso myös
   Madagaskarinsinikyyhky Wikispeciesissä   Madagaskarinsinikyyhky Commonsissa 
Infobox OKNimi-testi OKIUCN-testi OK: 
Madagaskarinsinikyyhky (Alectroenas madagascariensis) on Madagaskarin itä- ja pohjoisosissa elävä saaren kotoperäinen kyyhkylintu. Sen holotyypin kuvaili Carl von Linné 1766.
Madagaskarinrastaskerttunen

| Madagaskarinrastaskerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttuset Acrocephalidae
Suku::  Ruokokerttuset Acrocephalus
Laji::  newtoni
Kaksiosainen nimi
 Acrocephalus newtoni  (Hartlaub, 1863) 
Katso myös
   Madagaskarinrastaskerttunen Wikispeciesissä   Madagaskarinrastaskerttunen Commonsissa 
Infobox OKNimi-testi OKIUCN-testi OK: 
Madagaskarinrastaskerttunen (Acrocephalus newtoni) on Madagaskarin kotoperäinen varpuslintu. Gustav Hartlaub kuvaili lajin holotyypin Soamandrikazayn läheltä 1863.
Luettelo Sverigetopplistanin ykkösistä vuonna 2020

Tämä on luettelo Sverigetopplistan-singlelistan kärkipaikkaa hallussaan pitäneistä artisteista ja singleistä vuonna 2020.
| Viikko | Artisti(t) | Kappale | Lähteet |
| --- | --- | --- | --- |
| 1 | Yasin ja Dree Low | ”XO” |  |
| 2 |  The Weeknd | ”Blinding Lights” |  |
| 3 | Hov1 | ”Mitten av September” |  |
| 4 | Victor Leksell | ”Svag” |  |
| 5 | Victor Leksell | ”Svag” |  |
| 6 | Victor Leksell | ”Svag” |  |
| 7 | Victor Leksell | ”Svag” |  |
| 8 | Victor Leksell | ”Svag” |  |
| 9 | Victor Leksell | ”Svag” |  |
| 10 | Victor Leksell | ”Svag” |  |
| 11 | The Mamas | ”Move” |  |
| 12 | Victor Leksell | ”Svag” |  |
| 13 |  The Weeknd | ”Blinding Lights” |  |
| 14 |  The Weeknd | ”Blinding Lights” |  |
| 15 |  The Weeknd | ”Blinding Lights” |  |
| 16 |  The Weeknd | ”Blinding Lights” |  |
| 17 |  The Weeknd | ”Blinding Lights” |  |
| 18 |  The Weeknd | ”Blinding Lights” |  |
| 19 | Victor Leksell | ”Svag” |  |
| 20 |  The Weeknd | ”Blinding Lights” |  |
| 21 |  The Weeknd | ”Blinding Lights” |  |
| 22 |  The Weeknd | ”Blinding Lights” |  |
| 23 | Victor Leksell | ”Svag” |  |
| 24 | Victor Leksell | ”Svag” |  |
| 25 | Victor Leksell | ”Svag” |  |
| 26 | Victor Leksell | ”Svag” |  |
| 27 |  Jawsh 685 & Jason Derulo | ”Savage Love (Laxed – Siren Beat)” |  |
| 28 |  Jawsh 685 & Jason Derulo | ”Savage Love (Laxed – Siren Beat)” |  |
| 29 |  Jawsh 685 & Jason Derulo | ”Savage Love (Laxed – Siren Beat)” |  |
| 30 |  Jawsh 685 & Jason Derulo | ”Savage Love (Laxed – Siren Beat)” |  |
| 31 |  Jawsh 685 & Jason Derulo | ”Savage Love (Laxed – Siren Beat)” |  |
| 32 |  Jawsh 685 & Jason Derulo | ”Savage Love (Laxed – Siren Beat)” |  |
| 33 |  Jawsh 685 & Jason Derulo | ”Savage Love (Laxed – Siren Beat)” |  |
| 34 |  Jawsh 685 & Jason Derulo | ”Savage Love (Laxed – Siren Beat)” |  |
| 35 | Victor Leksell | ”Svag” |  |
| 36 |  24kGoldn feat. Iann Dior | ”Mood” |  |
| 37 |  24kGoldn feat. Iann Dior | ”Mood” |  |
| 38 |  24kGoldn feat. Iann Dior | ”Mood” |  |
| 39 |  24kGoldn feat. Iann Dior | ”Mood” |  |
| 40 |  24kGoldn feat. Iann Dior | ”Mood” |  |
| 41 |  24kGoldn feat. Iann Dior | ”Mood” |  |
| 42 |  24kGoldn feat. Iann Dior | ”Mood” |  |
| 43 |  24kGoldn feat. Iann Dior | ”Mood” |  |
| 44 |  24kGoldn feat. Iann Dior | ”Mood” |  |
| 45 | Benjamin Ingrosso | ”Långsamt farväl” |  |
| 46 |  24kGoldn, mukana Iann Dior | ”Mood” |  |
| 47 | Miriam Bryant ja Yasin | ”Ge upp igen” |  |
| 48 | Miriam Bryant ja Yasin | ”Ge upp igen” |  |
| 49 | Miriam Bryant ja Yasin | ”Ge upp igen” |  |
| 50 | Miriam Bryant ja Yasin | ”Ge upp igen” |  |
| 51 | Newkid | ”Du måste finnas” |  |
| 52 |  Mariah Carey | ”All I Want for Christmas Is You” |  |
Luettelo Rooman varhaisen keisariajan konsuleista

Tämä on luettelo Rooman valtakunnan varhaisen keisariajan konsuleista Commodukseen asti. Käytettyjä lyhenteitä on selvitetty artikkelissa konsuli.
Ensimmäinen vuosisata eaa.

33. Imperator Caesar Divi filius II, L. Volcacius Tullus

32. Cn. Domitius Ahenobarbus, C. Sosius

31. Imp. Caesar Divi filius III, M. Valerius Messalla Corvinus
30. Imp. Caesar Divi filius IV, M. Licinius Crassus

29. Imp. Caesar Divi filius V, Sex. Appuleius

28. Imp. Caesar Divi filius VI, M. Vipsanius Agrippa II

27. Imp. Caesar Divi filius VII, M. Vipsanius Agrippa III

26. Imp. Caesar Divi filius Augustus VIII, T. Statilius Taurus II
25. Imp. Caesar Divi filius Augustus IX, M. Iunius Silanus

24. Imp. Caesar Divi filius Augustus X, C. Norbanus Flaccus

23. Imp. Caesar Divi filius Augustus XI, A. Terentius Varro Murena

22. M. Claudius Marcellus Aeserninus, L. Arruntius

21. M. Lollius, Q. Aemilius Lepidus
20. M. Appuleius, P. Silius Nerva

19. C. Sentius Saturninus, Q. Lucretius Vespillo, suff. M. Vinicius

18. P. Cornelius Lentulus Marcellinus, Cn. Cornelius Lentulus

17. C. Furnius, C. Iunius Silanus

16. L. Domitius Ahenobarbus, P. Cornelius Scipio
15. M. Livius Drusus Libo, L. Calpurnius Piso

14. M. Licinius Crassus Frugi, Cn. Cornelius Lentulus ("auguuri")

13. Ti. Claudius Nero, P. Quinctilius Varus

12. M. Valerius Messalla Barbatus Appianus, P. Sulpicius Quirinius

11. Q. Aelius Tubero, Paullus Fabius Maximus
10. Africanus Fabius Maximus, Iullus Antonius

9. Nero Claudius Drusus, T. Quinctius Crispinus Sulpicianus

8. C. Marcius Censorinus, C. Asinius Gallus

7. Ti. Claudius Nero II, Cn. Calpurnius Piso

6. D. Laelius Balbus, C. Antistius Vetus
5. Imp. Caesar Divi filius Augustus XII, L. Cornelius Sulla

4. C. Calvisius Sabinus, L. Passienus Rufus

3. L. Cornelius Lentulus, M. Valerius Messalla Messallinus

2. Imp. Caesar Divi filius Augustus XIII, M. Plautius Silvanus

1. Cossus Cornelius Lentulus, L. Calpurnius Piso
Luomajärvi (Kannonkoski)

| Luomajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  63°01′28″N, 25°17′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Luomapuro Vuosjärveen 
Järvinumero:  14.441.1.003
Mittaustietoja
Pinnankorkeus:  128,8 m  
Pituus:  1,8 km  
Leveys:  460 m  
Rantaviiva:  3,83 km  
Pinta-ala:  41,141 ha  
Tilavuus:  0,0016053 km³ 
Keskisyvyys:  3,9 m  
Suurin syvyys:  8,5 m  
Saaria:  ei saaria 
 fiLuomajärvi 
Luomajärvi tai Iso Luomajärvi on Keski-Suomessa Kannonkoskella  Hetoperän lähellä sijaitseva järvi.
Maantietoa

Järvi on 1,8 kilometriä pitkä, 460 metriä leveä, ja sen pinta-ala on 41 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,61 miljoonaa kuutiometriä eli 0,00161 kuutiokilometriä. Sen keskisyvyys on 3,9 metriä ja suurin syvyys on 8,5 metriä. Sen rantaviivan pituus on 3,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Vuosjärven alueeseen (14.441) se kuuluu. Järven vedenpinnan korkeus on 128,8 metriä mpy.
Manutšar Tskhadaia

| Mitalit | Mitalit | Mitalit |  |
| --- | --- | --- | --- |
|  Manutšar Tskhadaia vuonna 2012. |  Manutšar Tskhadaia vuonna 2012. |  Manutšar Tskhadaia vuonna 2012. |  |
Maa:   Georgia
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | 66 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Herning 2009 | 66 kg |  |
|  Hopeaa | Istanbul 2011 | 66 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Belgrad 2012 | 74 kg |  |
|  Pronssia | Vilna 2009 | 66 kg |  |
Manutšar Tskhadaia (georg. მანუჩარ ცხადაია, s. 19. maaliskuuta 1985 Khobi, Georgian SNT, Neuvostoliitto) on georgialainen kreikkalais-roomalaisen tyylin painija.
Pääasiassa 66 kilogramman painoluokassa kilpaileva Tskhadaia on saavuttanut olympiapronssia Lontoossa 2012 ja MM-hopeaa Herningissä 2009 ja Istanbulissa 2011. Lisäksi hän on saavuttanut EM-hopeaa Belgradissa 2012 (74 kg) ja EM-pronssia Vilnassa 2009.
Manya Makoski

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 18. huhtikuuta 1984 (ikä 40)
Syntymäpaikka: Bridgeport,  Yhdysvallat
Pelipaikka: Hyökkääjä
Pituus: 163 cm
Seura
Seura:  Sky Blue FC
Junioriseurat
:  Arizona State University
Seurat
| Vuodet | Seura | O | (M) |
| 2004–2006 |  New Jersey Wildcats | 9 | (7) |
| 2008 |  SoccerPlus Connecticut | – | (–) |
| 2009 |  Los Angeles Sol | 17 | (0) |
| 2010 |  Atlanta Beat | – | (–) |
| 2011 |  Thór / KA Akureyri | 21 | (13) |
| 2012 |  Åland United | 26 | (31) |
| 2013– |  Sky Blue FC |  |  |
 Seurajoukkueuran tilastot kattavat vain kansalliset sarjat, päivitetty 23.2.2013.
Manya Makoski (s. 18. huhtikuuta 1984 Bridgeport) on yhdysvaltalainen jalkapalloilija. Hän edustaa National Women's Soccer League -sarjassa pelaavaa Sky Blue FC -seuraa.
Makoski on pelannut urallaan useissa eri amerikkalaisjoukkueissa sekä yhden kauden Islannin ja Suomen pääsarjoissa. Vuonna 2012 hän edusti Naisten Liigassa pelaavaa Åland Unitedia ja oli sarjan paras maalintekijä 31:llä osumalla. Hänet valittiin myös Naisten Liigan vuoden pelaajaksi. Makoski on pelannut useissa ikäkausimaajoukkueissa ja voittanut muun muassa alle 19-vuotiaiden maailmanmestaruuden vuonna 2002.
Mithridates

Pontoksen Mithridates VI:n kuva kolikossa.
Mithridates tai Mithradates on ollut useiden hallitsijoiden ja muidenkin henkilöiden nimi. Nimi on johdettu Mithra-jumalan nimestä.
Parthian hallitsijat

Mithridates I (171–138 eaa.)
Mithridates II (110–87 eaa.)
Mithridates III (58–57 eaa.)
Mithridates IV (128–147 jaa.)
Kioksen hallitsijat

Mithridates I
Mithridates II (337–302 eaa.)
Pontoksen hallitsijat

Mithridates I (302–266 eaa.)
Mithridates II (n. 250 – n. 220 eaa.)
Mithridates III (n. 220 – n. 185 eaa.)
Mithridates IV (170 – n. 150 eaa.)
Mithridates V (n. 150 – 120 eaa.)
Mithridates VI (120 – 63 eaa.)
Iberian kuninkaat

Mithridates I eli Mirdat I
Mithridates II eli Mirdat II
Mithridates III eli Mirdat III
Mithridates IV eli Mirdat IV
Muut

Mithridates, Pontoksen Mithridates VI:n ottopoika ja Julius Caesarin liittolainen (kuoli noin 41 eaa.)
Mithridates I (Kommagene)
Mithridates II, Kommagenen kuningas 38–20 eaa.
Mithridates III (Kommagene)
Mithridates (Armenia) (35–51 jaa.)
Mithradates, Kserkses I:n murhaan osallistunut eunukki
Mithradates, Kyyroksen ja Artakserkseen kanssa kreikkalaisia vastaan taistellut henkilö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mithridates”, voi hakea sivunnimihaulla, laajalla sivunnimihaulla tai tekstihaulla.
Luoma (Ruovesi)

| Luoma |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°02′35″N, 23°53′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  Luomanoja Koveroon 
Järvinumero:  35.413.1.014
Mittaustietoja
Pinnankorkeus:  129,9 m  
Rantaviiva:  9,297 km  
Pinta-ala:  80,113 ha  
Tilavuus:  0,00692327 km³ 
Keskisyvyys:  8,64 m  
Suurin syvyys:  30 m  
Saaria:  4 
 fiLuoma 
Luoma  on Pirkanmaalla Ruovedellä Pohtion kylän lähellä sijaitseva järvi.
Maantietoa

Järven pinta-ala on 80 hehtaaria, se on 2,5 kilometriä pitkä ja 1,0 kilometriä leveä. Järvellä on kartan mukaan 4 saarta. Järvi on luodattu ja siitä on julkaistu syvyyskartat. Järven tilavuudeksi on saatu 6,9 miljoonaa kuutiometriä eli 0,0069 kuutiokilometriä. Sen keskisyvyys on 8,6 metriä ja suurin syvyys on 30,0 metriä. Sen rantaviivan pituus on 9,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Mutiojan valuma-alueeseen (35.413) se kuuluu. Järven vedenpinnan korkeus on 129,9 metriä mpy.
Manx

Manx voi tarkoittaa ainakin seuraavia asioita:
manksi, Mansaarella puhuttu kelttiläinen kieli
Manx, kissarotu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Manx”, voi hakea sivunnimihaulla, laajalla sivunnimihaulla tai tekstihaulla.
Magneettihoito

Magneettihoito on näennäistieteellinen hoitomuoto ja kivunlievityskeino. Magneettihoito tapahtuu magneetein, jotka yleensä kiinnitetään ihmisen ihon lähelle, esimerkiksi rannerenkaisiin.
Magneettien terveysvaikutuksista ei ole tieteellistä näyttöä: väitetyt terveysvaikutukset ovat sekä fyysisesti että biologisesti mahdottomia, pois lukien mahdollinen plasebo-vaikutus.
Luoman rautatieasema

Luoman rautatieasema (lyh. Lma, ruots. Bobäcks hållplats) on entinen lähijunien asema Kirkkonummella, Mankin ja Masalan asemien välissä. Asemalla on myös puomeilla varustettu tasoristeys.[lähde? ]
Ratahallintokeskuksen (RHK) mukaan Luoman aseman palvelutaso ei täyttänyt henkilöliikenteen aseman laatuvaatimuksia. Toisin kuin Tolsan ja Jorvaksen kohdalla, Luoman rautatieaseman kehittämisestä ei RHK:n ja Kirkkonummen kunnan välillä ollut suunnitelmia. Oli ehdotettu, että asema joko siirretään nykyiseltä paikaltaan tai jopa lakkautetaan.   Maaliskuussa 2016 lakkautus lopulta tapahtui, yhdessä Mankin aseman kanssa. Kirkkonummelle liikennöitiin raiteelta 1 ja Helsinkiin raiteelta 2.
HSL ilmoitti useiden palautuskeskusteluiden jälkeen 21.11.2017, että Luoman asemaa ei palauteta, sillä matkustajamäärät olivat liian pieniä ja aseman avaaminen hidastaisi useimpien matkustajien matkaa.